ПРОТОКОЛ № 14
от заседанието на Комисия по правни и институционални въпроси към Пленума на Висшия съдебен съвет, 
проведено на 21 май 2018 г.

Днес, 21 май 2018 г., понеделник от 15.30 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:			ЦВЕТИНКА ПАШКУНОВА
ЗАМ. ПРЕДСЕДАТЕЛ:		ГЕОРГИ КУЗМАНОВ - отсъства

ЧЛЕНОВЕ:				СТЕФАН ГРОЗДЕВ
						ВЕРОНИКА ИМОВА- отсъства
						ПЛАМЕН НАЙДЕНОВ
						АТАНАСКА ДИШЕВА									ДАНИЕЛА МАШЕВА- отсъства
						ЕВГЕНИ ДИКОВ 

На заседанието присъстват Теодора Точкова – главен инспектор в Инспекторатът към Висшия съдебен съвет, Бонка Дечева – председател на Комисията по атестиране и конкурси и експертните сътрудници на комисията Мартин Величков – главен експерт – юрисконсулт в дирекция „Правна“, Цветелина Велинова – главен експерт – юрисконсулт в дирекция „Правна“, Христина Тодорова – директор на дирекция „Международна дейност“, Зорница Златева - гл. експерт - връзки с обществеността в отдел „Публична комуникация и протокол“ и техническия сътрудник на комисията – Изабела Стоянова. 

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:
- Актуализиран проект на „Споразумение за сътрудничество за принудително събиране на вземанията на органите на съдебната власт“ между Висшия съдебен съвет и Камара на частните съдебни изпълнители;
- Доклад от Мария Христова – и.д. главен секретар на Висшия съдебен съвет относно утвърждаване на образци по чл.31, ал.1, т.1 и т.3 от Закона за противодействие на корупцията и за отнемане на незаконно придобито имущество /ЗПКОНПИ/;
- Информация за поискано финансиране от органи на съдебната власт – участници в Образователната програма „Съдебната власт – информиран избор и гражданско доверие. Отворени съдилища и прокуратури“ през учебната 2017/2018 г. 

Д Н Е В Е Н   Р Е Д: 

I. МЕЖДУНАРОДНА ДЕЙНОСТ:

1. ОТНОСНО: Писмо от Офиса на Европейската мрежа на съдебните съвети (ЕМСС) с предложение за определяне на представител на Висшия съдебен съвет, който да представлява ЕМСС на Общото събрание на Европейската мрежа за съдебно обучение (ЕМСО), което ще се проведе в периода 14-15 юни 2018 г., в гр. Варна

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

ОПРЕДЕЛЯ за участие, като представител на Европейската мрежа на съдебните съвети, в Общото събрание на Европейската мрежа за съдебно обучение,  за периода 13-15 юни 2018 г., в гр. Варна:

1. Атанаска Дишева – член на ВСС.

2. ОТНОСНО: Молба от Министерство на правосъдието за попълване на Въпросник на Секретариата на Европейския комитет за правно сътрудничество на Съвета на Европа (CDCJ) за проследяване изпълнението на Плана за действие на Съвета на Европа за укрепване независимостта и безпристрастността на съдебната власт

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. ИЗПРАЩА Въпросника на Секретариата на Европейския комитет за правно сътрудничество, ведно с Допълнението към Плана за действие на Съвета на Европа за укрепване на независимостта и безпристрастността на съдебната власт, до експертните сътрудници на постоянните комисии и звена на ВСС с молба да изготвят отговор, като ПРЕДЛАГА следното примерно разпределение: 

	- Комисия по правни и институционални въпроси - Действие 1.1, Действие 2.1, Действие 2.6 и раздел „Междусекторни действия“ ; 
	- Комисия по атестирането и конкурсите към Съдийската колегия – Действие 1.2;
	- Комисия „Дисциплинарна дейност и взаимодействие с ИВСС“ към Съдийската колегия – Действие 1.3, Действие 1.5 – по отношение на проверките на съдилищата (съгласно Допълнението към Плана за действие), Действие 2.2, Действие 2.3;
	- Комисия „Съдебна карта, натовареност и съдебна статистика” към Съдийската колегия - Действие 1.5, Действие 2.1 – по отношение на разпределението на делата (съгласно Допълнението към Плана за действие);
	- Комисия по професионална етика към Съдийската колегия – Действие 2.3; 
	- Отдел „Публична комуникация и протокол“ – Действие 1.4;  
-  Комисия по атестирането и конкурсите към Прокурорската колегия – Действие 3.1;
	-  Комисия „Дисциплинарна дейност и взаимодействие с ИВСС“ към Прокурорската колегия – Действие 3.2, Действие 3.3; 
	- Комисия по професионална етика към Прокурорската колегия – Действие 3.3.

2.2. ИЗПРАЩА Въпросника на Секретариата на Европейския комитет за правно сътрудничество и Допълнението към Плана за действие на Съвета на Европа за укрепване на независимостта и безпристрастността на съдебната власт, на Националния институт на правосъдието с молба за изготвяне на отговор по Действие 2.4 и Действие 2.5.

2.3. Информацията по т.1 и т.2 да се предостави за обобщаване на дирекция „Международна дейност“ в срок до 14 юни 2018 г.

3. ОТНОСНО: Информация във връзка с молба за посещение във Висшия съдебен съвет и среща с членове на ВСС от група студенти от университета „Vrije Universiteit “ в гр. Амстердам в рамките на посещението им в България в периода 7-11 юни 2018 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

3.1. ПРИЕМА ЗА СВЕДЕНИЕ предоставената информация във връзка с молба за посещение във Висшия съдебен съвет и среща с членове на ВСС от група студенти от университета „Vrije Universiteit“ в гр. Амстердам в рамките на посещението им в България в периода 7-11 юни 2018 г.

3.2. ОПРЕДЕЛЯ за участие в срещата, която да се състои на 8 юни 2018 г. в зала 312 в сградата на ВСС от 10 ч. – 11 ч., членовете на Комисията по правни и институционални въпроси към Пленума на ВСС, г-жа Даниела Машева – председател на Комисията по атестиране и конкурсите към Прокурорската колегия и г-жа Бонка Дечева председател на Комисията по атестиране и конкурсите към Съдийската колегия.

3.3. ВЪЗЛАГА на дирекция „Международна дейност“ да организира извършването на устен превод от български на английски език и обратно по време на срещата.

3.4. Информацията за срещата да се сведе до знанието на всички членове на Висшия съдебен съвет. 

Забележка: Съгласно Договор № ВСС-2993/14.03.2018 г. сключен с „АРТЕ.ДОК“ ЕООД за извършване на писмени и устни преводи за нуждите на ВСС, цената за 1 час превод за 1 преводач от български на английски език и обратно е 36 лв. без ДДС.

4. ОТНОСНО: План за подобряване на дейността на съдебната система, изготвен в рамките на Проект 1 „Независимост и отчетност на съдебната власт & качество на правосъдието“ на Европейската мрежа на съдебните съвети за 2017-2018 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. ПРИЕМА ЗА СВЕДЕНИЕ Плана за подобряване на дейността на съдебната система, изготвен в рамките на Проект 1 „Независимост и отчетност на съдебната власт & качество на правосъдието“ на Европейската мрежа на съдебните съвети за 2017-2018 г.

5. ОТНОСНО: Доклад на Световната банка „Анализите на тежестта на делата като инструмент за насърчаване на ефикасността на съдебната система: изводи, заместващи инструменти и насоки

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

5.1. ИЗПРАЩА доклада на Комисия „Съдебна карта, натовареност и съдебна статистика” към Съдийската и Прокурорската колегии и на Комисии "Съдебна администрация" към Съдийска и Прокурорската колегии, по компетентност. 
5.2. ИЗПРАЩА доклада на ръководителите на проектите, по които Висшият съдебен съвет е бенефициент, за сведение. 

II. ПРАВНИ ВЪПРОСИ:

6. ОТНОСНО: Становище на Комисията за защита на личните данни относно въпроси, касаещи точното и еднакво прилагане на Закона за защита на личните данни, Регламент (ЕС) 2016/679 и Директива (ЕС) 2016/680, и Проект на Решение на Министерския съвет за одобряване на проект на Закон за изменение и допълнение на Закона за защита на личните данни

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

6.1. ИЗРАЗЯВА становище, че изработеният проект на Закон за изменение и допълнение на Закона за защита на личните данни не е съобразен в цялост с разпоредбите на Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните). С разпоредбата на §33 от Преходните и заключителни разпоредби на проекта на ЗИД на ЗЗЛД се предвижда допълнение в разпоредбата на чл. 54, ал. 1 от Закона за съдебната власт, като на Инспектората към ВСС се вменява правомощие да осъществява надзор за спазване на правилата за защита на личните данни от органите на съдебната власт, когато действат при изпълнение на правораздавателните си функции, включително разглежда жалби на физически лица във връзка с обработването на личните им данни. Същевременно в законопроекта не е предвидена подробно разписана процедура, ред и условия, по които ИВСС да осъществява новите си законови правомощия, като Комисията счита, че подобна процедура следва да бъде уредена на законово ниво. Законово следва да бъде регламентирано и правото на съдебна защита при констатиране на нарушения, свързани със защита на личните данни, каквото изрично е предвидено в Регламента. 
Отделно от изложеното, при евентуални изменения и допълнения в ЗСВ следва да се вземат предвид и направените от Комисията по атестирането и конкурсите при СК на ВСС предложения, а именно:
По отношение на нормативната уредба на конкурсите за младши съдии и за първоначално назначаване, следва да се включи нов текст, евентуално в чл. 186б на ЗСВ, съгласно който всички списъци за допуснати и недопуснати кандидати, графици за разпределение на недопуснати кандидати по зали и комисии за провеждане на писмения и устния изпит, резултати и класиране, списъкът с одобрените кандидати след решението на Съдийската колегия на ВСС, окончателните списъци на кандидатите за младши съдии, младши прокурори и младши следователи, както и резултатите от класирането от конкурса за първоначално назначаване се обявяват на интернет страницата на ВСС, с посочване на име, презиме и фамилия. При отказ от участие в конкурса или промяна на графиците, те се отразяват, без да се публикуват лични данни. 
По отношение на конкурса за преместване и повишаване, Комисията по атестирането и конкурсите при СК на ВСС счита, че се касае за участие в конкурс на съдии, които са публични личности, поради което оповестяването на техни личните данни е в равновесие с функцията им в обществото. Аналогично стои въпросът за кандидатите в процедури за избор на административни ръководители. Същевременно за обстоятелствата, за които се изисква публикуване, ЗСВ се явява специален закон, поради което следва да намери приложение разпоредбата на чл. 1, ал. 5 от ЗЗЛД. 
Съобразно предложението на КАК при СК на ВСС нормата на чл. 194а, ал. 6 от ЗСВ също следва да се допълни, като се предвиди публикуване на становищата, изготвени и приети от Комисиите по професионална етика към двете колегии.
  
6.2. ВНАСЯ становището в заседание на Пленума на Висшия съдебен съвет, насрочено за 31.05.2018 г. 

7. ОТНОСНО: Писмо от Министерство на правосъдието във връзка с предложения за изменение и допълнение на Търговския закон и на Наредба № 3 от 2005 г. за реда за подбор, квалификация и контрол върху синдици, издадена от министъра на правосъдието, министъра на икономиката и министъра на финансите

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. Комисията по правни и институционални въпроси счита, че направените предложенията за изменение и допълнение на Търговския закон и на Наредба № 3 от 2005 г. за реда за подбор, квалификация и контрол върху синдици следва да бъдат обсъдени в работна група, на експертно ниво, с участие на представители на съдилищата. 

8. ОТНОСНО: Решение на Комисия „Управление на собствеността“ от 09.05.2018 г. във връзка с доклад от инж. Надежда Стоянова – гл. експерт в отдел „Инвестиции и строителство“ относно оспорване на начислена неустойка в размер на 2 322,00 лв., съгласно Договор № 93-00-235/24.04.2015 г. и констативни протоколи от 27.11.2015 г. и 04.12.2015 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

8.1. ПРИЕМА ЗА СВЕДЕНИЕ решението на Комисия „Управление на собствеността“.

9. ОТНОСНО: Молба от Светлозар Костов – прокурор в Специализираната прокуратура за изплащане на разликата в трудовото възнаграждение

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

9.1. ОТЛАГА разглеждането на точката за следващо заседание на комисията, с оглед за проучване на относима към конкретния случай съдебната практиката. 

10. ОТНОСНО: Проект на Наредба за изменение и допълнение на Наредба № 6 от 2008 г. за утвърждаване на образци на заповед за изпълнение, заявление за издаване на заповед за изпълнение и други книжа във връзка със заповедното производство, изпратена от Министерство на правосъдието

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

10.1. ИЗПРАЩА писмо до г-н  Евгени Стоянов - заместник - министър на правосъдието, с искане за предоставяне на информация дали предлаганите промени са съобразени с внесените предложения за законодателни промени на Гражданския процесуален кодекс във връзка със заповедното производство. 

10.2. ИЗПРАЩА на Комисия „Съдебна карта, натовареност и съдебна статистика” към Съдийската колегия проекта на Наредба за изменение и допълнение на Наредба № 6 от 2008 г. за утвърждаване на образци на заповед за изпълнение, заявление за издаване на заповед за изпълнение и други книжа във връзка със заповедното производство, за изразяване на становище по внесените предложения в срок до 28.05.2018 г. 

11. ОТНОСНО: Писмо от зам.министъра на икономиката относно изваждане на България от „Списъка за наблюдение“ в резултат от ежегодно провеждания преглед по Раздел „Специален 301“ от Търговския закон на САЩ

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

11.1. ПРЕМА ЗА СВЕДЕНИЕ писмо от заместник-министъра на икономиката относно изваждане на България от „Списъка за наблюдение“ в резултат от ежегодно провеждания преглед по раздел „Специален 301“ от Търговския закон на САЩ.

12. ОТНОСНО: Писмо от председателя на Комисията по правни въпроси към Народното събрание във връзка със законопроект за изменение и допълнение на Закона за местното самоуправление и местната администрация, № 854-01-28, внесен от Искрен Василев Веселинов и група народни представители на 27.04.2018 г., с молба за справка и становище от ВСС.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

12.1. ИЗПРАЩА копие на писмото на председателя на Комисията по правни въпроси към Народното събрание до Върховния административен съд и до административните съдилища в страната, с молба за справка и становище относно съдебната практика по чл. 27, ал. 2, 3 и 4 от Закона за местното самоуправление. 

12.2. След получаване на всички справки и становища, същите да се внесат за разглеждане на заседание на Комисията по правни и институционални въпроси. 

13. ОТНОСНО: Сигнал от Васил Иванов – обществен посредник на територията на Община Кюстендил относно отбелязване на 21 март, като празничен и неприсъствен ден за всички работещи в Община Кюстендил

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

13.1. ВНАСЯ за разглеждане от Пленума на Висшия съдебен съвет на заседание насрочено за 31.05.2018 г., за изразяване на становище дали обявените с решение на съответния Общинския съвет празнични и неприсъствени дни на територията на съответната община, район, кметство или населеното място са неприсъствени и за органите на съдебната власт на територията на същите.  

14. ОТНОСНО: Уведомително писмо от д-р Ц. Цанков – директор ДПБ-Севлиево относно неизплащане на дължимите хонорари на вещите лица за изготвена съдебнопсихиатрична експертиза

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

14.1. Възнаграждението и разходите на вещото лице се изплащат въз основа на писмено разпореждане на органа, който го е назначил, от бюджета на самия орган. Съгласно чл. 32 от Наредба № 2 от 29.06.2015 г. за вписването, квалификацията и възнагражденията на вещите лица Висшият съдебен съвет осъществява контрол за изразходваните средства от органите на съдебната власт за изплащане на възнаграждения и необходимите разходи на вещите лица, като не разполага с правомощието да дава указания по прилагане на Наредбата.

ДОПЪЛНИТЕЛНИ ТОЧКИ:

15.ОТНОСНО: Актуализиран проект на „Споразумение за сътрудничество за принудително събиране на вземанията на органите на съдебната власт“ между Висшия съдебен съвет и Камара на частните съдебни изпълнители

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

15.1.  В текста на чл. 2, ал. 1 на проекта на Споразумението, съгласно който ВСС отправя препоръки към административните ръководители на органите на съдебната власт относно възможността да възлагат на частни съдебни изпълнители събирането на установените със служебно издадени изпълнителни листове в полза на Държавата по бюджета на съдебната власт вземания и за реда, по който става да става това, съществува неяснота дали цитираната разпоредба предвижда отправяне на принципна препоръка, обвързана с размера на вземането или възможност за изразяване на препоръка по всяко конкретно вземане.

15.2. ИЗПРАЩА актуализирания проект на „Споразумение за сътрудничество за принудително събиране на вземанията на органите на съдебната власт“ между Висшия съдебен съвет и Камарата на частните съдебни изпълнители на Комисия „Бюджет и финанси“ за становище. 

15.3. Окончателно становище ще бъде взето от Комисията по правни и институционални въпроси, след изразено становище от Комисия „Бюджет и финанси“. 

16. ОТНОСНО: Доклад от Мария Христова – и.д. главен секретар на Висшия съдебен съвет относно утвърждаване на образци по чл.35, ал.1, т. 1 и т. 3 от Закона за противодействие на корупцията и за отнемане на незаконно придобито имущество /ЗПКОНПИ/

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

16.1. УТВЪРЖДАВА образци на декларации по чл. 35, ал. 1, т. 1 от ЗПКОНПИ и по чл. 35, ал. 1, т. 3 от ЗПКОНПИ за служителите от Администрацията на Висшия съдебен съвет.

16.2. ИЗПРАЩА утвърдените декларации по чл. 35, ал. 1, т. 1 от ЗПКОНПИ и по чл. 35, ал. 1, т. 3 от ЗПКОНПИ до органите на съдебната власт, до Инспектората на Висшия съдебен съвет и до Националния институт на правосъдието, за сведение и с оглед последващото им утвърждаване от съответните органи по назначаване.

17. ОТНОСНО: Информация за поискано финансиране от органи на съдебната власт – участници в Образователната програма „Съдебната власт – информиран избор и гражданско доверие. Отворени съдилища и прокуратури“ през учебната 2017/2018 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

17.1. Приема информацията от органите на съдебната власт за необходимия финансов ресурс за дейности по Образователната програма „Съдебната власт – информиран избор и гражданско доверие. Отворени съдилища и прокуратури“ през учебната 2017/2018 година, съгласно приложение 1.
17.2. Предлага на Комисия „Бюджет и финанси“ да разреши осигуряването на финансови средства в размер на 31 886 лв., съгласно Приложение 1, с цел осигуряване на финансови средства, за образователни материали и провеждане на инициативи за 71 ОСВ, които участват самостоятелно или съвместно с други съдилища и прокуратури в Образователната програма „Съдебната власт – информиран избор и гражданско доверие. Отворени съдилища и прокуратури“ през учебната 2017/2018 година.
17.3. Предлага на Комисия „Бюджет и финанси“ да разреши осигуряването на финансови средства в размер на 21 600 лв. за 108 ОСВ, съгласно Приложение 2, за награден фонд в размер на 200 лв. за съдилищата и прокуратурите участващи самостоятелно, както и същия размер за водещия съд при съвместно участващи органи на съдебната власт в Образователната програма „Съдебната власт – информиран избор и гражданско доверие. Отворени съдилища и прокуратури“ през учебната 2017/2018 година.“

ПРЕДСЕДАТЕЛ
НА КОМИСИЯТА:	/п/	 
ЦВЕТИНКА ПАШКУНОВА